b'\n_START_ARTICLE_\nUplink\n_START_SECTION_\nTarina\n_START_PARAGRAPH_\nPelaaja on hakkeri, joka liittyy Uplink Corporationin agenttirivist\xc3\xb6ihin vuonna 2010. Uplink Corporation on yhti\xc3\xb6, joka antaa hakkereille ja krakkereille t\xc3\xb6it\xc3\xa4 ymp\xc3\xa4ri maailmaa. Pelaaja hyv\xc3\xa4ksyy erilaisia teht\xc3\xa4vi\xc3\xa4 (tiedostojen poistamisesta ja varastamisesta aina p\xc3\xb6rssikurssien romahduttamiseen ja virusten est\xc3\xa4miseen), joiden onnistuneesta suorituksesta h\xc3\xa4n saa sek\xc3\xa4 alamaailman arvostusta ett\xc3\xa4 krediittej\xc3\xa4, paikallista rahaa. Krediiteill\xc3\xa4 voi ostaa uusia ohjelmistoja ja komponentteja._NEWLINE_Pelin alussa pelaaja saa s\xc3\xa4hk\xc3\xb6postin kuolleelta huippuluokan Uplink-agentilta, koskien Andromeda Research Corporationin tekem\xc3\xa4\xc3\xa4 tutkimusta luodakseen Revelation-nimisen viruksen, jonka olisi tarkoitus tuhota Internet. Toinen yhti\xc3\xb6, Arunmor, koettaa pys\xc3\xa4ytt\xc3\xa4\xc3\xa4 n\xc3\xa4m\xc3\xa4 aikeet luomalla Faith-nimisen ohjelmiston, joka pystyy tuhoamaan Revelationin. Pelaaja voi valita kumpaa yhti\xc3\xb6t\xc3\xa4 haluaa auttaa, tai h\xc3\xa4n voi vain olla v\xc3\xa4litt\xc3\xa4m\xc3\xa4tt\xc3\xa4 tarinasta, jolloin virusten taistelu tapahtuu taustalla ilman pelaajan osallistumista.'